ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.

Наручилац: Општина Пећинци, Пећинци

Израда пројектно техничке документације за изградњу саобраћајница у радној зони Сибач, на катастарским парцелама 699, 998, 697/2, 697/1, 997, 909, 995, 696/1, 994, 867/1, 700/2, 698 К.О. Сибач које ће се градити у три фазе, укупне дужине 3km. Фазе су дефинисане у графичком прилогу.

· Планирана ширина коловоза: 7m за I и II фазу; 6m за III фазу
· Одводњавање је гравитационо са једностраним или двостраним попречним
нагибом до сливника затворене атмосферске канализације или до отворених путних канала
· Коловозна конструкција мора да буде оспособљена за осовинско оптерећење од најмање 11,5 тона 


Садржај пројекта:
· Саобраћајница са коловозном конструкцијом.
· Саобраћајна сигнализација


У оквиру израде предметне техничке документације је потребно израдити:
· Геодетске подлоге, односно катастарско топографски план за пројектовање у складу са прописима
· Геомеханички елаборат о условима изградње саобраћајница
· Грађевински пројекат саобраћајница и саобраћајних површина са решењем одводњавања
· Грађевински пројекат коловозне конструкције
· Пројекат саобраћајне сигнализације

Истражни радови за потребе израде одговарајућег решења коловозне конструкције обухватају ископ најмање једне истражне јаме у коловозу (дубине до два метра) на почетку и крају трасе, као и у зони раскрсница на њеној траси. Из истражних јама је потребно узети одговарајућу количину материјала и извршити следећа лабораторијска испитивања материјала:
· одређивање гранулометријског састава материјала (SRPS U.B1.018);
· одређивање запреминске масе и влажности у природном стању (SRPS U.B1.013 и SRPS U.B1.012 );
· одређивање граница конзистенције материјала (SRPS U.B1.020);
· одређивање максималне запреминске масе и оптималне влажности по стандардном Прокторовом опиту (SRPS U.B1.038);
· одређивање индекса носивости (CBR) (SRPS U.B1.042);
· Испитивање крутости и модула тла и агрегата на терену електромеханичком методом (ASTM D678-18)
· USCS класификација и AASHTO класификација
Уместо наведених стандарда могу се користити и одговарајући важећи SRPS EN стандарди.

Пројектно-техничку документацију је потребно доставити са позитивном техничком контролом, коју пројектант обезбеђује,на следећи начин:


Обим техничке документације/ рокови за предају и плаћање по степену готовости:

	-	ИДР је потребно доставити у електронској форми у законом прописаном формату на CD-у, потписано и оверено од стране одговорног и главног пројектанта, као и од стране овлашћеног лица пројектанта и у изворном формату (Електронски потписани PDF, текстови doc, предмер и предрачун радова у xls и цртеже у dwg);

	Рок 20 дана од дана закључења уговора.

	-	ПГД је потребно доставити у електронској форми у законом прописаном формату на CD-у, потписано и оверено од стране одговорних пројектаната и главног пројектанта, као и од стране овлашћеног лица пројектанта и у изворном формату (Електронски потписани PDF, текстови doc, предмер и предрачун радова у xls и цртеже у dwg) са позитивном техничком контролом (извршилац је дужан да обезбеди техничкуконтролу);

	10 дана

	-	ПЗИ је потребно доставити у штампаном формату у 3 примерка у законски прописаној форми, овереног и потписаног од стране свих учесника у пројекту и у изворном формату (текстови doc, предмер и предрачун радова у xls и цртеже у dwg), као и затворен, потписан и оверен (какоплавим печатима и потписима, тако и дигиталним) пројекат за извођење у PDF формату. 

	5 дана



Укупно, ефективних дана, без ЦЕОПа:  35 дана.
Сви пројекти и њихови делови морају бити међусобно усаглашени!
Наручилац обезбеђује услове и спроводи ЦЕОП.
Пројектант обезбеђује КТП, геомеханички елаборат за теренска испитивања носивости (Мс) и теренског CBR у три истражне јаме , дубине до 1,5м.













